tomron87/hebrew-wikipedia-sentences-corpus huggingface dataset:
גם במשחקי ליגת העל הארגנטינאית הצטיין אלאריו, והוכתר כאחד מחלוצי העתיד של ארגנטינה, כשהבקיע 41 שערי ליגה ב-82 הופעות.
אלאריו אף זכה עם ריבר פלייט פעמיים בטורניר הגביע הארגנטינאי ובגביע סורוגה בנק.
בספטמבר 2017 חתם אלאריו על חוזה לחמש עונות בבאייר לברקוזן מהבונדסליגה, תמורת דמי העברה של 24 מיליון אירו שהועברו לריבר פלייט.
בהופעת הבכורה שלו, בה ניצחה לברקוזן 0–3 את המבורג, הבקיע אלאריו שער וגם בישל שער.
אלאריו הבקיע עד לתום העונה תשעה שערים, אך לא הצליח להעפיל עם הקבוצה לליגת האלופות.
ב-24 ביוני 2022 חתם באיינטרכט פרנקפורט.
אלאריו שיחק בפרנקפורט במשך עונה וחצי, אך לא הצליח להתאקלם בקבוצה.
בינואר 2024 חתם אלאריו באינטרנסיונל מליגת העל הברזילאית.
בספטמבר 2016 ערך אלאריו את הופעת הבכורה שלו במדי נבחרת ארגנטינה, כשהחליף את לוקאס פראטו במשחק מוקדמות מונדיאל 2018 מול נבחרת אורוגוואי.
את שערו הראשון במדים הלאומיים הבקיע אלאריו בניצחון 0–6 על נבחרת סינגפור במשחק ידידות שנערך ביוני 2017.
לוקאס רובין "לוק" רידנאוור הוא כדורסלן עבר אמריקאי, אשר שיחק בליגת ה-NBA בין השנים 2003–2015. ממוצעיו הכוללים לאורך הקריירה הם 9.3 נקודות, 2.3 ריבאונדים ו-4.5 אסיסטים למשחק.
רידנאוור נולד בעיר קור ד'אלן שבאיידהו, ולמד ב"תיכון בליין" אשר במדינת וושינגטון.
בסיום שנתו האחרונה בקבוצת הכדורסל של התיכון זכה בתואר שחקן התיכונים המצטיין בוושינגטון (Washington Mr.
בשנת 2000 החל ללמוד באוניברסיטת אורגון.
בעונת 2001/2002 הוביל את קבוצת הכדורסל של האוניברסיטה, לצד לוק ג'קסון ופרד ג'ונס, לשלב רבע גמר טורניר אליפות המכללות (NCAA Elite Eight), לראשונה מזה 42 שנים.
לאחר שהצטיין בשני המשחקים הקודמים, במשחק רבע הגמר מול אוניברסיטת קנזס קלע רידנאוור 9 נקודות בלבד, וקבוצתו הפסידה בתוצאה 86–104. בעונת 2002/2003 זכה רידנאוור בפרס השחקן המצטיין של מחוז ה-"Pac-10", לאחר שהוביל של קבוצתו עם 19.7 נקודות בממוצע למשחק, אך אורגון הודחה כבר במשחק הראשון של טורניר המכללות.
ממוצעיו הכוללים ב-3 עונותיו בקבוצה הם 14.6 נקודות ו-5.2 אסיסטים למשחק.
בדראפט ה-NBA 2003 נלקח רידנאוור בבחירה ה-14, על ידי סיאטל סופרסוניקס.
בעונתו השנייה בסיאטל שימש כשחקן חמישייה קבוע, קלע 10.0 נקודות למשחק, וסייע לסופרסוניקס להעפיל לחצי גמר האזור המערבי.
ב-3 העונות הבאות המשיך להציג יכולת סולידית בסיאטל, עם ממוצעים של 9.9 נקודות ו-5.5 אסיסטים למשחק, אך קבוצתו רשמה מאזן שלילי בכל 3 העונות ולא העפילה לפלייאוף.
לקראת עונת הועבר רידנאוור למילווקי באקס, כחלק מטרייד במסגרתו נשלח דזמונד מייסון לסיאטל, בעוד מו ויליאמס הועבר לקליבלנד קאבלירס.
בשתי עונותיו בקבוצה קלע 10.0 נקודות וחילק 4.5 אסיסטים בממוצע למשחק.
ביולי 2010 חתם על חוזה ל-4 עונות במינסוטה טימברוולבס, בסך כ-16 מיליון דולר.
בכל 3 עונותיו במינסוטה שימש כרכז הפותח של הקבוצה, והעמיד ממוצעים של 11.7 נקודות ו-4.6 אסיסטים למשחק.
בסיום עונת נשלח רידנאוור בטרייד למילווקי באקס, ולאחר 36 משחקים בקבוצה הועבר בטרייד נוסף לשארלוט בובקאטס.
בעונת , שהייתה האחרונה בקריירה שלו, שיחק עבור אורלנדו מג'יק.
ביוני 2015 עלה רידנאוור לכותרות לאחר שהועבר בארבעה טריידים שונים, בזה אחר זה, בטווח של שישה ימים.
בסופו של דבר הגיע לטורונטו ראפטורס, ממנה שוחרר בטרם שיחק במדיה.
ביוני 2016, לאחר שלא שיחק לכל אורך עונת , הודיע רידנאוור באופן רשמי על פרישתו ממשחק.
לוק דאגלס קנארד הוא כדורסלן אמריקאי, המשחק בעמדת הקלע עבור לוס אנג'לס לייקרס מליגת ה-NBA.
קנארד נולד בעיר מידלטאון שבאוהיו, ולמד ב"תיכון פרנקלין" שעל יד דייטון.
בשתי עונותיו האחרונות בתיכון זכה בתואר שחקן התיכונים המצטיין באוהיו ("Ohio Mr.
Basketball"), לאחר שרשם ממוצעים של כ-40 נקודות, 10 ריבאונדים ו-5 אסיסטים למשחק.
בקיץ 2015 נבחר להשתתף הן במשחק מקדונלד'ס אול-אמריקן והן במשחק נייקי הופ סאמיט, בו הוביל את קלעי "נבחרת ארצות הברית" עם 22 נקודות.
בשנת 2015 החל קנארד ללמוד ולשחק באוניברסיטת דיוק, אלופת טורניר המכללות בעונה הקודמת.
בעונתו הראשונה בקבוצת האוניברסיטה קלע 11.8 נקודות בממוצע למשחק כשחקן ספסל, וסייע לדיוק להעפיל לשלב שמינית גמר טורניר המכללות (NCAA Sweet Sixteen).
בעונת 2016/2017, עם דעיכתו של גרייסון אלן ועזיבתו של ברנדון אינגרם ל-NBA, הפך קנארד לקלעי המוביל של הקבוצה (19.5 נקודות למשחק), אך היא הודחה כבר בסיבוב השני כשהפסידה במפתיע מול אוניברסיטת קרוליינה הדרומית.
בסיום אותה עונה נבחר לחמישייה השנייה של העונה בליגת המכללות (Second-team All-American), והודיע על עזיבת האוניברסיטה לאחר שנתיים בלבד.
בדראפט ה-NBA 2017 נלקח קנארד על ידי דטרויט פיסטונס בבחירה ה-12, לצד שלושה מחבריו בדיוק – ג'ייסון טייטום (בחירה שלישית), הארי ג'יילס (בחירה 20) ופרנק ג'קסון (בחירה 31).
ב-10 בדצמבר 2018 קלע קנארד שיא קריירה של 28 נקודות במשחק מול פילדלפיה 76'.
בפלייאוף 2019 הודחו הפיסטונס בסיבוב הראשון מול מילווקי באקס (0–4), אך קנארד עצמו הציג יכולת מצוינת עם 15.0 נקודות בממוצע למשחק, ואף הוביל את כל שחקני הפלייאוף עם 60% קליעה לשלוש.
במשחק הראשון של עונת קלע קנארד שיא קריירה חדש של 30 נקודות, בניצחון הפיסטונס מול אינדיאנה פייסרס.
באותה עונה פרץ עם ממוצעי שיא של 15.8 נקודות ו-4.1 אסיסטים למשחק, אולם שותף ב-28 משחקים בלבד בשל דלקת גידים בברכו.
לקראת עונת הועבר ללוס אנג'לס קליפרס, במסגרת טרייד משולש בו הייתה מעורבת גם ברוקלין נטס וגם רודני מקגרודר שינה את קבוצתו.
בדצמבר 2020 חתם בקליפרס על הארכת חוזה ל-4 עונות נוספות, החל מעונת , בסך כ-64 מיליון דולר.
ב-9 בפברואר 2023 הועבר בטרייד לממפיס גריזליס.
שלושה ימים לאחר מכן ערך את הופעתו הבכורה בהפסד לבוסטון סלטיקס.
לוק אדוארד רייט היה פוליטיקאי אמריקאי.
הוא כיהן כמושל הכללי של הפיליפינים בין השנים 1904 – 1906 וכמזכיר המלחמה של ארצות הברית בין השנים 1908 – 1909.
לוק אדוארד רייט נולד במחוז ג'יילס שבטנסי וב-1850 עבר עם משפחתו לממפיס.
הוא למד בבתי ספר ציבוריים ובגיל 15, עם פרוץ מלחמת האזרחים האמריקנית, התגייס לצבא הקונפדרציה, שם שירת בשורות פלוגה G של רגימנט הרגלים ה-154 של טנסי.
ב-1863 צוין רייט לשבח על גבורתו תחת אש בקרב סטונס ריבר, וקודם לדרגת לוטננט משנה.
לאחר המלחמה למד רייט באוניברסיטת מיסיסיפי בין השנים 1867 – 1868, אך לא סיים את לימודיו.
ב-1868 הוא נשא לאישה את קתרין מידלטון סמז, בתו של אדמירל רפאל סמז מהצי של הקונפדרציה.
לאחר שלמד משפטים במשרדו של אביו, התקבל רייט ללשכת עורכי הדין והחל לעבוד בממפיס.
במשך שש שנים הוא שימש כתובע הכללי של טנסי והיה פעיל בהקמת ועדת רווחה במהלך מגפת הקדחת הצהובה של 1878. לפני הצבתו של ויליאם ג'נינגס ברייאן כמועמד לנשיאות, היה רייט חבר המפלגה הדמוקרטית.
ב-1900 היה רייט חבר בנציבות הפיליפינית השנייה וב-1901 הוא מונה לסגן המושל הכללי של הפיליפינים .
בין השנים 1904 – 1906 כיהן רייט כמושל הכללי של הפיליפינים.
לאחר סיום כהונתו ועד 1907 הוא שירת כשגריר ארצות הברית ביפן.
מה-1 ביולי 1908 ועד ה-1 במרץ 1909 כיהן רייט כמזכיר המלחמה של ארצות הברית בממשלו של הנשיא תאודור רוזוולט.
הוא נקט בצעדים כדי לסלק מהצבא קצינים בלתי כשירים ושאף לנצל את הטכנולוגיה האווירית שאז הייתה בחיתוליה.
הוא שירת בתפקידו במשך כמה חודשים עד שהתפטר.
לוק רייט נפטר בממפיס ב-1912.
לוק קליאן מארג 7 (בהינדי: ७, लोक कल्याण मार्ग) הוא מעונו הרשמי ומקום העבודה של ראש ממשלת הודו.
הקומפלקס ממוקם ברחוב לוק קליאן מארג בניו דלהי בירת הודו ושמו הרשמי הוא פנחוואטי (בהינדי: पंचवटी) (Panchavati).
הוא מתפרס על פני 48 דונם וכולל חמישה בונגלו.
משרד ראש הממשלה ממוקם לא במתחם זה כי אם בבניין הסקרטריאט על גבעת ראיסינה השכנה.
קודם לבניית המתחם, ראשי ממשלת הודו התגורר בביתם או בבית שהוקצה להם באמצעות הפרלמנט ההודי, שהוקצה להם עקב היותם חברי פרלמנט.
ג'ווהרלל נהרו התגורר בטין מורטי בהאבאן (Teen Murti Bhavan), שבעבר היה מקום מגוריו של המפקד הראשי של צבא בריטניה בהודו הבריטית.
זה נקרא בעבר בית הפלאגסטאף.
לאחר מותו של נהרו בשנת 1964, הוסב המבנה למוזיאון והספרייה לזיכרון של נהרו בשנת 1984.
ראש ממשלת הודו הבא, לאל בהדור שסטרי, בחר בעשרה ג'אנפטים כמקום מגוריו הרשמי, שם התגורר במהלך כהונתו, בין 1964–1966. לאחר מכן הוא הוקצה למפלגת הקונגרס (I), אם כי חלק ממנו הפך למוזיאון לזכרו (Lal Bhadur Shastri Memorial and Museum).
לאחר ההתנקשות בחייה של אינדירה גנדי בגן שלה בעת שצעדה לראיון ב-31 באוקטובר 1984, מעון זה הוסב לאנדרטה והמוזיאון של אינדירה גנדי.
נשיא בית המשפט העליון של הודו, סודהי רנג'אן דאס, התגורר בעבר בכתובת זו לפני אינדירה גנדי.
רג'יב גנדי, בנה וממשיך דרכה כראש ממשלה, יחד עם משפחתו, הפך לדייר הראשון של המעון בלוק קריאן מארג בשנת 1984.
סינג מונה לראש ממשלת הודו בדצמבר 1989, הוחלט כי התחם בלוק קליאן מארג ישמש כמקום מגוריו הקבוע של ראש ממשלת הודו כדי להבטיח כי כל ראשי הממשלה יתגוררו באותו בית עם כניסתו לתפקיד.
הודעה ממשלתית ב־30 במאי 1990, הגדירה את המתחם הזה רשמית כמעונו הרשמי של ראש ממשלת הודו.
לוק שרקי או לוסיין שרקי הוא זמר, זמר-יוצר וגיטריסט יהודי אלג'יראי-צרפתי שנודע בביצוע מוזיקת השעבי האלג'יראית, מוזיקה יהודית וערבית-האנדלוסית ו"מוזיקה פרנקו-ערבית" קלה עם מנגינות ומלים פשוטות.
לוק שרקי נולד בשנת 1933 בעיר ג'יג'ל, ממזרח לאלג'יר, וגדל באלג'יר במשפחה יהודית.
בגיל 7 בשנת 1940 היגר לראשונה עם משפחתו לצרפת.
בעקבות מות אביו ונסיבות הכיבוש הנאצי, חזר כעבור זמן קצר עם אמו ואחיו לאלג'יר.
באותה תקופה פעלו באלג'יריה תזמורות ערביות-אנדלוסיות שבהן שיתפו פעולה אמנים ערבים, ברברים ויהודים.
שרקי הוקסם על ידי מוזיקת שעבי המקומית שהדהדה, בין השאר, במופעים בככר ברסון באלג'יר בלילות הרמדאן.
במהלך השנים שילבו האמנים ביסודות המקומיים והאנדלוסיים השפעות של ג'אז, פלמנקו ושנסון צרפתי.
בגיל 12 התחיל לימודי מוזיקה בקונסרבטוריון באלג'יר, כולל נגינת כינור וגיטרה.
הוא היה לתלמידו של הכנר עבדלר'אני בלקאיד (2012-1919), שהקים זה עתה את אחת התזמורות של רדיו אלג'יר.
בגיל 18, קיבל שרקי חוזה לפיו שר פעם בחודש למשך 55 דקות בתחנת הרדיו של אלג'יר.
שרקי התמחה במוזיקת שעבי האלג'יראית מיסודו של חאג' מוחמד אל-אנקה (1978-1907) ואחרים, ושבסיסה במוזיקה הערבית ויהודית-אנדלוסית.
מוזיקה זאת פרחה בקרב תושבי הקסבה של אלג'יר.
אחד האחים למחצה של הזמר עומר מ'ריזק (1955-1912) הפך לאמרגן של שרקי.
מתלמיד שהתמחה בדיקלום הקוראן, למד שרקי את סודות ה"מלהון", השירה הלירית המשמשת את מוזיקת שעבי.
מקרב יוצרי המוזיקה היהודים השפיעו עליו, בין היתר, לילי לעבאסי (1958-1897) ולילי בוניש.
שרקי התפרסם בהתחלה בשם הבמה לילי שרקי והופיע במופעי גאלה באלג'יריה ואף במרוקו.
בשנת 1955 היגר לצרפת והופיע יום יום בקברט מזרחי בפריז.
בהתחלה לווה בתזמורת קטנה עם כלים מזרחיים (דרבוקה, טמבורינה, כינור ערבי) ולאחר מכן בתזמורת עם כלים מודרניים: גיטרה בס, גיטרת קצב, פסנתר ותופים.
האלבום הראשון שהקליט בחברת התקליטים של אדי ברקלה, נקרא Le Mariage juif ("חתונה יהודית") והוא נמכר ב-50,000 עותקים.
התחיל להופיע ברחבי צרפת (מרסיי, ליון, ליל וכו') וגם בחוץ לארץ - בשווייץ, בלגיה וארצות הברית.
אחרי רציחתו של שייח רמונד לריס ב-1961 על ידי קנאים לאומנים, לא ביקר שרקי באלג'יריה שוב.
בשנות ה-1960. הופיע בין השאר במסעדת Le Poussin Bleu ברחוב פובור מונמארטר בפריז, ממול לפולי ברז'ר שהפכה למוקד חשובה מוזיקאים יוצאי צפון אפריקה מבצעי מוזיקה אנדלוסית.
הוא שר וניגן בגיטרה, לצידם של לילי לעבאסי, מוריס אל-מדיוני, רנט ל'אוראנז, בלון-בלון, סמי אלמגריבי ואחרים.
שרקי פרש מהבמה במופע חגיגי באולם "אולימפיה" בפריז ב-7 בדצמבר 1981
במשך כ-15 שנה ניהל עם אשתו, מפעל לתלבושת ready to wear.
בשנות ה-90 חזר לזמן קצר להופיע כמחווה לקהל שלו ולפי בקשת מכון העולם הערבי בפריז.
בעת הפקת הסרט התיעודי "אל גוסטו" של ספירס בוסבייה, הצטרף שרקי עם הגיטרה שלו ללהקת "אל גוסטו" שאורגנה על ידי במאית הסרט, והשתתף לצדו של מוריס אל מדיוני, רובר קסטל ואחרים, בקונצרטים במרסיי בשנת 2007, ואחר כך בהיכל הספורט בברסי ובאולם גראן רקס בפריז
לוק שרקי במדיה אמנותית אחרת
לוק שרקי הוא אחד מ-27 גיבורי הסרט התיעודי של הבמאית ספינס בוסבייה, תושבת דבלין ילידת אלג'יר, והלהקה "אל גוסטו" שהוקמה לצורך הסרט על מנת להחיות את המילייה האמנותי של מוזיקת השעב
לוקאס הוא סרט קולנוע אמריקאי מסוגת קומדיה רומנטית משנת 1986. את הסרט כתב וביים דייוויד זלצר, ומככבים בו קורי היים, קרי גרין, צ'ארלי שין וקורטני תורן-סמית.
לוקאס בליי (קורי הייים) הוא נער בן 14 חכם ורגיש, המואץ לימודית ולכן לומד בבית ספר תיכון מבוגר.
הוא נמוך קומה, מרכיב משקפיים עבים, והוא לעיתים קרובות קורבן לבריונות.
את הקיץ הוא מבלה במחקר אנטומולוגי (חקר חרקים).
במהלך הקיץ, לוקאס מתיידד עם מגי (קרי גרין), נערה בת 16 שעברה לאחרונה לעיר.
לוקאס מתאהב בה במהירות וברצינות, אך מגי רואה בו רק ידיד קרוב ומוזר.
כאשר שנת הלימודים מתחילה, הקשר של לוקאס עם מגי משתנה.
מגי, המבוגרת ממנו בשנתיים, מתעניינת יותר בהתאקלמות החברתית בתיכון ומצטרפת לקבוצת המעודדות.
דרך פעילותה החדשה, היא מתוודעת לקאפי רואו (צא'רלי שין), קפטן קבוצת הפוטבול.
קאפי הוא דמות פופולרית ואהודה, אך הוא יוצא דופן בנוף החברתי בכך שהוא נוהג בחיבה ובהגנה כלפי לוקאס הקטן, מכיוון שלוקאס עזר לו בעבר בזמן שהיה חולה.
מגי וקאפי מתקרבים, ולוקאס מוצא את עצמו מחוץ למעגל החברתי והרומנטי.
הוא מתקשה לקבל שמגי אינה מחזירה לו אהבה, ולמרות שהוא מתיידד עם ריינה (וינונה ריידר), נערה המאוהבת בו בסתר, הוא אינו שם לב אליה.
הדחייה והתסכול גורמים ללוקאס להחליט על צעד נואש: הוא מנסה להוכיח את ערכו בעיני מגי והחברה הבית-ספרית על ידי הצטרפות לקבוצת הפוטבול.
הניסיון שלו להשתלב בקבוצה נתקל בלעג מצד חברי הקבוצה האחרים (מלבד קאפי), והוא סובל מהשפלות ובדידות.
שיא המתח הרגשי והספורטיבי מגיע במשחק הפוטבול האחרון של העונה.
לוקאס, שבקושי מסוגל להחזיק בציוד מגן, נכנס למגרש.
מעשהו הנועז וההקרבה העצמית שלו (תוך סיכון בריאותו הפיזית והשפלה נוספת), הופכים לרגע של אמת.
לוקאס מתמוטט על המגרש, אך כשהוא מובל משם, הקהל בתיכון משתתף בצער ומריע לו, מתוך הכרה באומץ הלב ובכנות שהפגין.
לוקאס מגיע להכרה כואבת אך בוגרת לגבי מקומו במערכת היחסים עם מגי, ומקבל את העובדה שאהבה נכזבת היא חלק מהחיים.
הסרט מסתיים בנימה של תקווה וקבלה עצמית, כשלוקאס, שאינו זוכה ב"נערה" וגם אינו הופך לגיבור ספורט, מוצא שלווה עם מי שהוא, ומקבל כבוד אמיתי מחבריו.
קורי היים בתפקיד לוקאס בלייה
צ'ארלי שין בתפקיד קאפי ריו
הסרט זכה לשבחי המבקרים הן עם צאתו והן בצפייה רטרוספקטיבית.
קווין תומאס מה־Los Angeles Times תיאר את הסרט כחביב, עדין ואמין, והדגיש את הרגישות, הסבלנות וההבחנה שבהן דייוויד סלצר מציג את גיל ההתבגרות ואת הדמויות הצעירות.
הוא שיבח במיוחד את משחקו של קורי היים בתפקיד לוקאס, נער חכם, תמים ואמיץ, וכן את הליהוק הכולל של צ'רלי שין וקֶרי גרין.
תומאס ציין כי הדמויות מצולמות ומבוימות באופן מציאותי, מלאות הומור, פגיעות ואומץ, מבלי להיגרר לקלישאות של סקס, סמים או דרמות מוגזמות, ובכך מציגות את בני הנוער כאנשים שלמים ולא כאובייקטים קולנועיים.
ביקורתו של פול אטנאסיו מה-Washington Post ציינה את הסרט כסרט נעורים מתון, מתוק ואישי, שהצליח להיות חביב ומסקרן, אף על פי שהרעיון הבסיסי של סרט "וודי אלן לילדים" לא מוצה לחלוטין.
אטנאסיו שיבח את הבימוי והצילום, ואת הגישה האישית והרגישה של סלצר כלפי הדמויות, אך הצביע גם על משחקו המוגזם של היים בחלק מהסצנות ועל מוזיקת הרקע של דייב גרוזין, שלדבריו הייתה מופרזת וסוחטת רגש יתר על המידה.
מבקרים עכשוויים מציינים את הסרט כפנינה נדירה בין סרטי הנעורים של שנות ה־80, בין השאר משום שהסרט נמנע מייצוגים סטריאוטיפיים של נערים כ"רודפי בנות" או בנות כאובייקטים מיניים.
הדמויות מתוארות כרגילות, שמתקשרות, לומדות ומצליחות להתמודד עם רגשות ראשונים ואכזבות בדרך טבעית ואותנטית, תוך שמירה על יושרה וכבוד הדדי, בלי סצנות "מייקאובר" או הצלחה ספורטיבית קסומה.
המבקרים מציינים גם את ההבחנה הדקה בסיטואציות חברתיות מורכבות, כמו אהבה ראשונה לא הדדית, והדרך בה הסרט מציג את ההתבגרות כשלב טבעי של חוויה רגשית.
לוק רוסקל הוא שחקן אנגלי.
הוא מוכר מהופעתו בתפקיד שון ספנסר באופרת הסבון "אמרדייל", ובתפקיד פפר שארו בסדרת הדרמה "ג'יימסטאון".
רוסקל נולד בעיר נוסלי שבמרזיסייד, וגדל בגרפנהול וורניגטון בצ'שייר.
הוא למד בבית הספר בלומפילדס ג'וניור, ובית הספר התיכון ברידג'ווטר.
הוא הילד השני במשפחה בת ארבעה ילדים.
ב-2007 שיחק רוסקל לראשונה בטלוויזיה במיני-סדרה "Mobile" של רשת ITV.
הוא גילם את הדמות של אהרון פרייס, חברו של הדמות הראשית אליסטר פיורי (בגילומו של ג'ונתן מייסון).
ב-2010 שיחק רוסקל בתיאטרון במחזמר "Her Benny" עיבוד לרומן מהתקופה הוויקטוריאנית באותו שם מאת סיילאס הוקינג, אודות ילדי רחוב בליברפול.
רוסקל שיחק בתפקיד פרקס, אחד מילדי הרחוב, בהצגה שהועלתה בתיאטרון רויאל בסנט הלנס.
בין 2011 ל-2014 הופיע רוסקל בתפקיד שון ספנסר באופרת הסבון הוותיקה "אמרדייל", והשתתף ב-264 פרקים.
אחרי שעזב את הסדרה, חזר להופיע בתיאטרון וגילם את קארל ג'קסון, התפקיד הרשי במחזה "Britannia Waves The Rules".
המחזה הוצג בסיבוב הופעות של תיאטרון רויאל אקסצ'נג' בצפון-מערב אנגליה.
ב-2016 גילם רוסקל את דן בעונה הראשונה של סדרת הדרמה "סוג א'".
אחר כך לוהק לסדרת הדרמה ההיסטורית "ג'יימסטאון" לתפקיד פפר שארו, הצעיר מבין שלושת האחים שהיו מבין המתיישבים הראשונים בג'יימסטאון בתחילת המאה ה-17.
שנה שם תפקיד הערות 2010 Her Benny פרקס מחזמר בבימויה של אן דלטון 2015 Britannia Waves The Rules קארל ג'קסון תפקיד ראשי; מחזה מאת גארת' פאר
לוק תומפסון הוא שחקן תיאטרון, קולנוע וטלוויזיה אנגלי.
בילדותו עברה משפחתו לפריז, צרפת, בגלל עבודתו של אביו ביורודיסני.
בריאיון שנערך עמו במגזין גו לונדון בשנת 2013, אמר תומפסון כי בגלל זה, כשחזר לאנגליה היו לו בעיות עם השפה האנגלית.
הוא למד באוניברסיטת בריסטול עד שנת 2010, ולאחר ששיחק את רומיאו במחזה רומיאו ויוליה מאת ויליאם שייקספיר.
בקבוצת התיאטרון באותה שנה, הוא החליט שזה מה שהוא רוצה לעשות למשך שארית חייו.
הוא התקבל לאקדמיה המלכותית לאמנות הדרמה, שם הוא למד מ-2010 עד 2013, וסיים תואר ראשון במשחק.
תומפסון מסוגל לדבר במגוון מבטאים כמו מבטא דרומי אמריקאי, קוקני, אירי, סקוטי, וולשי ועוד.
הוא בקיא בריקודי ואלס ובריקודים תקופתיים אחרים, הוא סיף, ומנגן על פסנתר.
יש לו כישרון בציור, ובמהלך הצילומים לסדרה "ברידג'רטון", הוא צייר דיוקן של פיבי דינבור.
תומפסון שיחק במחזות רבים בתיאטרון.
במלאת מאה שנה לסיום הקרב על הסום הוא קרא מכתב שנכתב על ידי סגן בוקסטון, שנהרג ביום הראשון של המלחמה, בטקס שנערך במנזר וסטמינסטר, בשנת 2016, בנוכחות המלכה אליזבת ובן זוגה הנסיך פיליפ, דוכס אדינבורו.
בינואר 2022 לוהק תומפסון לתפקיד במיני סדרת הטלוויזיה "אל מעבר האוקיינוס" בהפקת נטפליקס.
שנהפרסקטגוריהפרויקטתוצאהמקור2021פרס גילדת שחקני המסךהביצוע הטוב ביותר של אנסמבל בסדרת דרמהברידג'רטון2024פרס אוליבייההשחקן הטוב ביותר בתפקיד משנהA Little Life
לוּקָאס אַרִיאֶל אוֹקָאמְפּוֹס (בספרדית: Lucas Ariel Ocampos; נולד ב-11 ביולי 1994 בקילמס, ארגנטינה) הוא כדורגלן ארגנטינאי המשחק בעמדת הכנף במונטריי מליגת העל המקסיקנית ובנבחרת ארגנטינה.
אוקאמפוס התחיל את הקריירה שלו בארגנטינה עם ריבר פלייט לפני שהצטרף למונקו ב-2012. הוא בילה שתי עונות וחצי בנסיכות והיה מועמד לפרס הגולדן בוי לפני שהצטרף למרסיי.
שם הוא בילה ארבע עונות, כולל תקופת השאלה באיטליה עם גנואה ומילאן, לפני שהצטרף לסביליה ב-2019.
אוקאמפוס נולד בקילמס והחל לשחק באקדמיית הכדורגל בקילמס בגיל 6 בתור חלוץ.
כשהיה בן 14, חתם בריבר פלייט.
ההזדמנות הראשונה של אוקאמפוס לשחק בבוגרים הייתה כשריבר פלייט ירדה לליגת המשנה הארגנטינאית.
המשחק הראשון שלו בבוגרים היה ב-16 באוגוסט 2011 כשהיה בן 17 נגד צ'קריטה ג'וניורס.
השער הראשון שלו נכבש בניצחון 1–3 נגד אינדפנדיינטה ריבדביה.
הוא הבקיע שבעה שערים באותה עונה, שבסופה חזרה ריבר לליגת העל הארגנטינאית.
אוקאמפוס השתתף במחזור הראשון של עונת 2012/13, טרם מעברו לאירופה.
ב-6 באוגוסט 2012, חתם במונקו, ששיחקה אז בליגה המשנה הצרפתית, עבור 11 מיליון אירו וכך הפך לשחקן הכי יקר שחתם בקבוצה בליגה השנייה בצרפת.
אוקאמפוס ערך את הופעת הבכורה שלו בקבוצה ב-31 באוגוסט 2012 כשעלה כמחליף בהפסד 1–2 ללה האבר.
את שערו הראשון בקבוצה כבש במספרת בתוספת הזמן במשחק גביע הליגה הצרפתית בסיבוב השלישי בניצחון 2–4 נגד ואלנסיין.
את שערו הראשון בליגה כבש ב-18 בינואר 2013 במשחק שגם בישל בניצחון 0–2 נגד איסטרס.
בתום עונת הבכורה שלו במועדון, אוקאמפוס ומונקו עלו חזרה לליגה הראשונה בצרפת.
ב-2014 אוקאמפוס היה מועמד לפרס נער הזהב המוענק לשחקן הטוב ביותר באירופה מתחת לגיל 21.
ב-3 בפברואר 2015, עבר בהשאלה עד סוף העונה ליריבתה של מונקו, אולימפיק מרסיי.
ב-30 ביוני 2015, מרסיי הודיעה שאוקאמפוס חתם בקבוצה עבור 7 מיליון אירו.
ב-29 ביוני 2016, גנואה החתימה את אוקאמפוס בהשאלה לעונה עם אופציה לקנייה.
בסוף חודש ינואר 2017, מרסיי וגנואה סיכמו שהארגנטינאי יעבור עד תום העונה למילאן.
בתום העונה שב לשחק במרסיי.
ב-3 ביולי 2019, חתם בסביליה מהלה ליגה לחמש שנים.
ב-11 באוגוסט 2020 כבש את שער הניצחון בניצחון 0–1 נגד וולבס במסגרת רבע גמר הליגה האירופית.
בעונת הבכורה שלו בסביליה, כבש 14 שערים וסיים עם הקבוצה במקום הרביעי בליגה הספרדית וזכה בליגה האירופית.
ב-24 בספטמבר 2020, כבש בפנדל בהפסד 1–2 לבאיירן מינכן במסגרתהסופר קאפ האירופי.
ב-31 באוגוסט 2022 הושאל לאייאקס.
ב-3 בספטמבר 2024 חתם אוקאמפוס במונטריי המקסיקנית.
אוקאמפוס שיחק בכל הנבחרות הצעירות של ארגנטינה.
את הופעת הבכורה שלו במדי הנבחרת הבוגרת עשה ב-9 באוקטובר 2019 במשחק ידידות נגד נבחרת גרמניה, כשעלה כמחליף במחצית במשחק שנגמר בתוצאה 2-2.
קופה אמריקה: קופה אמריקה 2021
לוק קליינטנק הוא שחקן קולנוע וטלוויזיה אמריקאי, המוכר בשל תפקידו בתור ג'ו בלייק בסדרה הדיסטופית של אמזון פריים וידאו "האיש במצודה הרמה" (2018-2015) ובזכות הופעתו בתור סקוט פורסטר בסדרה הפשע של CBS "FBI: אינטרנשיונל" (2021-2023).
קליינטנק נולד בסינסינטי, אוהיו, הצעיר מתוך שישה ילדים.
הוא עבר עם משפחתו לגוודלחרה, מקסיקו, כשהיה בן שנתיים, שם התגורר שלוש שנים, ולמד לדבר אנגלית וספרדית בו זמנית.
הוא בילה את שארית שנות ההתבגרות בסטיבנסוויל, מרילנד, שם התגורר במשך 12 שנים.
מצד אביו, קליינטנק הוא ממוצא הולנדי וגרמני.
סבא רבא השני אנטוניוס קליין טנק (שונה מאוחר יותר ל-"קליינטנק'") נולד ב-1827 בעיירה ליכטנוורדה, הולנד, עבר לסינסינטי ב-1846 והתחתן עם קתרינה אדלהיידס מסינק מנורדהורן ב-1854.
אמו של קליינטנק דחפה אותו לעסוק במשחק בגיל 5. "אז ידעתי שאני רוצה לשחק".
הוא החל לשחק בהצגות של התיאטרון הקהילתי, והשתתף במספר הפקות במה בזמן לימודיו בתיכון.
קליינטנק נסע לניו יורק כדי להמשיך בקריירת המשחק שלו, וערך את הופעת הבכורה שלו בשנת 2009 בטלוויזיה בפרק בסדרת הטלוויזיה "חוק וסדר: מדור מיוחד".
בשנת 2010, הוא שיחק בתפקיד חוזר בסדרת הנוער "אחת שיודעת" בתור אליוט ליכטר, מושא האהבה הדו מיני של אריק ואן דר וודסן.
לאחר המעבר ללוס אנג'לס, קליינטנק החל לשחק בתפקיד נואה ניומן באופרת הסבון "צעירים חסרי מנוח" ב-21 בספטמבר 2010. הוא עזב את הסדרה לאחר פחות משישה חודשים כדי לשחק בתפקיד, כריס בסדרת הטלוויזיה "הבלתי רגילים".
בשנת 2011, קליינטנק הצטרף לצוות השחקנים של סדרת הטלוויזיה "בונז".
בשנת 2013, היה לו תפקיד חוזר בסדרת הטלוויזיה "מבוקש".
הוא חזר להופיע בסדרה בשני פרקים נוספים ב-2015 שהיו קריטיים לקו העלילה של העונה הרביעית.
מ-2013 עד 2014, הוא גילם את דמותו החוזרת של טראוויס בסדרת הדרמה "שקרניות קטנות".
הוא גילם את טיילר הרן בסרט "מקס" משנת 2015. מ-2015 עד 2018, קליינטנק גילם את הסוכן הנאצי ג'ו בלייק בסדרת הטלוויזיה של אמזון "האיש במצודה הרמה".
בשנת 2019, קליינטנק גילם את ניק הולנד במותחן "Crown Vic", את פלאט הארבור בסרט "החוחית" ואת קלרנס דיקנסון בסרט המלחמה של רולנד אמריך, "הקרב על מידווי".
בשנת 2021, פורסם כי הוא יגלם את הסוכן המיוחד של ה-FBI סקוט פורסטר בסדרת דרמת הפשע "FBI: אינטרנשיונל".
קליינטנק נהנה מרפטינג, שירה, ריקוד, כתיבת מוזיקה וגאוקשינג.
כשהוא לא משחק, הוא נוסע ומבלה עם הוריו, שלושת אחיו ושתי אחיותיו ועשר אחייניותיו.
בדצמבר 2018, קליינטנק התארס לכריסטינה ויניאו, בתו של הדיפלומט הארגנטינאי חואן קרלוס ויניאו.
שנה שם הסרט תפקיד הערות 20141000 to 1: The Cory Weissman Story ברנדן "פופס" טרליסDark House ניק די סנטוPhantom Halo בקט אמרסון 2015הקרבההאנקהכלב האמיץ מקס טיילר הרן 2019Crown Vic ניק הולנדהחוחית פלאט ברבור בבגרותו הקרב על מידווי סגן קלרנס ארל דיקינסון2022השכן הזרדייוויד TBAResidueבן
לוק קרון (בהולנדית: Luuk Kroon; 13 בדצמבר 1942 – 19 ביוני 2012) היה אדמירל בצי המלכותי ההולנדי אשר שימש כראש מטה ההגנה (מקביל לרמטכ"ל) של הכוחות המזוינים של הולנד בשנים 1998–2004.
קרון נולד ברידרקרק ב-13 בדצמבר 1942 והתגייס לצי ההולנדי ב-1961. ב-1975 מונה למפקד שולת המוקשים Hr.
Staphorst, וב-1981 הועבר לפקד על ה-Hr.
ב-1984 הועבר למטה הכללי ומונה ליועץ לענייני הצי.
ב-1989 הועבר לשמש כסגן ראש אגף התכנון שלי הצי.
ב-1993 הוא מונה למפקד כוחות הצי בתחומי הולנד, ושנתיים לאחר מכן מונה למפקד כל הצי ההולנדי.
ב-5 ביוני 1998 הוא מונה לראש מטה ההגנה (מקביל לרמטכ"ל) וכיהן בתפקיד עד פרישתו ב-5 ביוני 2004. תקופתו התאפיינה בפעילות נרחבת של הצבא ההולנדי בכל רחבי העולם.
חיילים הולנדים הוצבו הן ככוח שמירת שלום מטעם האו"ם, והן ככוח לוחם מטעם נאט"ו, בקוסובו, מקדוניה הצפונית, בוסניה והרצגובינה, אריתריאה, אתיופיה, אפגניסטן, ליבריה ועיראק.
לוקאס רנה אולאסה קטרופה (בספרדית: Lucas René Olaza Catrofe; נולד ב-21 ביולי 1994 במונטווידאו שבאורוגוואי) הוא כדורגלן אורוגוואי המשחק בעמדת המגן השמאלי בקבוצת קרסנודאר מליגת העל הרוסית.
אולאסה גדל במחלקת הנוער של ריבר פלייט מליגת העל האורוגוואית, ובשנת 2011 החל לשחק בקבוצה הבוגרת של המועדון.
בהמשך שיחק במועדונים אתלטיקו פרנאאנסה, דאנוביו, טאז'רס, בוקה ג'וניורס, סלטה ויגו, ריאל ואיאדוליד ואלצ'ה.
לוקאס אנגלנדר הוא שחקן אוסטרי.
אנגלנדר נולד בווינה, אוסטריה ב-21 בספטמבר 1992. אימו, היא עורכת הסרטים ג'ונו סילבה אנגלנדר (י.
אנגלנדר למד משחק בסטודיו למשחק של סטלה אדלר (אנ') בניו יורק, אך עזב לאחר שנה ועבר ללונדון.
בשנת 2018 גילם את דניאל-הנרי כהנוויילר בסדרה ההיסטורית "גאון" בערוץ נשיונל ג'יאוגרפיק.
בשנת 2019 ביצע הופעת אורח במיני-סדרה ההיסטורית "יקטרינה הגדולה" בתור וסילי מירוביץ' של רשת בבריטניה ושל רשת HBO בארצות הברית, וגילם את קרידן בסדרת הפנטזיה האמריקאית "המכשף" של נטפליקס.
בשנת 2020 הוא שיחק בתפקיד ראשי בסרט העלילתי הצרפתי "כפי שזה נראה" שביים מארק פיטוסי בו הוא שיחק לצד קארין ויארד ובנג'מין ביוליי.
הוא נבחר כאחד מעשרים וארבעה המועמדים לפרס השחקן הצעיר הטוב ביותר בטקס פרסי הסזאר לשנת 2021 על משחקו.
בשנים 2020–2023 הופיע אנגלנדר בסדרת הטלוויזיה "הפרלמנט".
בסדרה הוא מגלם את התפקיד של טורסטן, העוזר של אינגבורג, בגילומה של כריסטיאנה פאול.
בשנת 2022, גילם את דמותו של הורסט בסרט הפנטזיה האמריקאי "חיות הפלא: הסודות של דמבלדור" המבוסס על סדרת הספרים באותו השם של ג'יי קיי רולינג.
בשנת 2023 גילם את דמותו של אלברט הירשמן במיני-סדרה "אל מעבר האוקיינוס" מבית נטפליקס.
בהמשך השנה שיחק בסרט הדרמה ההיסטורי "רוזלי" (אנ') של הבמאית סטפני די גוסטו (אנ') שעלילתה מתרחשת בצרפת של 1870.
בשנת 2024 גילם את אליאס פסט במותחן הריגול הבריטי "התן" של רשת ושל שירות הסטרימינג האמריקאי "Peacock"; המבוסס על הספר "נשיא על הכוונת" מ-1971 מאת פרדריק פורסיית'.
במאי, תסריטאי ועורך2022חיות הפלא: הסודות של דמבלדורהורסטLe Parfum vertקורטLa maisonאיאןDistanz גארת'2023רוזלי (אנ')קמיליוסTaurins Seniorמנהל כלביםTBATruth or Consequences
לוק פארל קירבי הוא שחקן קנדי.
בשנת 2019 זכה בפרס אמי על תפקידו כלני ברוס בסדרת הטלוויזיה "גברת מייזל המופלאה".
קירבי נולד בהמילטון, אונטריו, קנדה להורים אמריקאים.
אמו רות מברוקלין, ניו יורק, ואביו פול קירבי אשר גדל "לאורך החוף המזרחי".
הוריו עברו מ-ניו יורק לקנדה ב-1974. הוא למד דרמה בבית הספר הלאומי לתיאטרון של קנדה, קונסרבטוריון לתיאטרון המתמקד ביצירות קלאסיות, וסיים את לימודיו בשנת 2000.
קירבי הופיע מאז שנות העשרה שלו, לאחר שהתקבל לבית הספר הלאומי לתיאטרון של קנדה.
הוא סיים את לימודיו במאי 2000, ולאחר שני אודישנים החל לעבוד על שני פרויקטים נפרדים: המיני-סדרה של CBS /Alliance Haven, והסרט של הבמאית לאה פול Lost and Delirious (2001).
זמן קצר לאחר מכן, הוא גילם את מורגן בהפקה של תיאטרון המפעל של "גאומטריה בוונציה" בטורונטו, הופעה שהביאה לו מועמדות לשחקן הטוב ביותר בטקס פרסי דורה מבור מור.
לאחר מכן בשנת 2001 הופיע בתפקיד של פטרוקלוס בהפקה טרוילוס וקרסידה של התיאטרון עבור קהל חדש, בבימויו של פיטר הול בניו יורק.
בשנת 2006 הופיע קירבי בהפקה של תיאטרון פרויקט נשים של Jump/Cut.
הקרדיטים האחרים שלו לתיאטרון כוללים את הבכורה של ג'ודית תומפסון של Habitat ב-Canadian Stage, ואת הבכורה של דניאל ברוקס של "החיים הטובים" בתיאטרון טרגון (שניהם בטורונטו).
מיזם התיאטרון האחרון שלו היה בעיר ניו יורק, שם היה לו את התפקיד הראשי ב-Defender of the Faith (Irish Repertory Theatre).
מדצמבר 2019 עד ינואר 2020, קירבי כיכב במחזה "יום הדין" באוף ברודוויי בפארק אווניו ארמורי בניו יורק.
התפקיד הראשון של קירבי בסרט עלילתי היה ב-2002 בתפקיד ג'ים בסרט ליל המסכות: תחיית המתים.
סרטים נוספים בהם שיחק בתפקיד ראשי היו "מזל" של פיטר וולינגטון, ו"ממבו איטליאנו" בבימויו של אמיל גאדרו.
"ממבו איטליאנו" הוצג חגיגית בפסטיבל הסרטים הבינלאומי של טורונטו ב-2003 לקול תשואות, וזיכה את קירבי במועמדות לפרס הקומדיה הקנדי.
לאחר מכן הוא שיחק תפקיד שנכתב עבורו בסרט העלילתי "זכוכית מנופצת", בהפקת קרוז/ווגנר.
בשנת 2007, הופיע בתפקיד הראשי כריי דוקס מול רייצ'ל לי קוק וקית' קאראדין בסרט הקנדי "All Hat".
בשנת 2009 הוא הופיע לצד לינדזי לוהן ב-"Labor Pains".
ב-2011 הופיע בסרט ה"וואלס האחרון" בבימויה של שרה פולי.
בסרט כיכב לצד מישל ויליאמס, סת' רוגן ושרה סילברמן.
הקרנת הבכורה של הסרט נערכה בפסטיבל הסרטים הבינלאומי בטורונטו 2011.
ב-2015 הופיע עם קייטי הולמס בסרט "Mania Days".
אחד התפקידים האהובים על קירבי היה במיני-סדרה "Showcase Slings and Arrows", בהשתתפות שחקנים קנדיים ובבימויו של חברו פיטר וולינגטון.
קירבי היה מועמד לפרס ג'מיני על תפקידו ב-"Sex Traffic", מיני סדרה עבור ערוץ 4 ו-CBC ששודרה בסתיו 2004 בבימויו של הבמאי הבריטי דייוויד ייטס.
באותה שנה, קירבי קיבל מועמדות שנייה לפרס ג'מיני על תפקידו ככוכב אורח בסדרה הדרמטית "השעה האחת עשרה".
ב-2007 הוא בתפקיד קבוע בסדרה "Tell Me You Love Me" של HBO, בבימויה של פטרישיה רוזמה.
בשנים 2009–2010 הוא כיכב בתור ג'ימי ברנס בסדרת הטלוויזיה "Cra$h & Burn".
בשנת 2017 הצטרף קירבי לצוות השחקנים של סדרת אמזון זוכת גלובוס הזהב "גברת מייזל המופלאה" בתפקיד הקומיקאי לני ברוס, עליו קיבל פרס אמי בפריים טיים לשחקן אורח מצטיין בסדרה קומית.
הסדרה שודרה במשך חמש עונות עד 2023.
ב-2021 הופיע ב-11 פרקים של החידוש של הסדרה "אחת שיודעת".
קירבי התחתן ב-2012 עם אליסון אליוט, נישואין שהסתיימו מהר.
ב-2013 היו שמועות שהוא יוצא עם השחקנית קייטי הולמס לאחר גירושיה מטום קרוז.
ב-2013 החל במערכת יחסים עם אנדראה סרובי.
לוקא שבלייה הוא כדורגלן צרפתי המשחק בעמדת השוער בקבוצת פריז סן-ז'רמן מליגת העל הצרפתית.
שבלייה גדל במחלקת הנוער של ליל.
ב-5 ביולי 2021 הושאל שבלייה למשך עונה אחת לוואלנסיין מליגת המשנה הצרפתית.
ב-18 בספטמבר ערך את הופעת הבכורה שלו במועדון, בתיקו 1-1 נגד פו במסגרת המחזור השמיני בליגה.
ב-10 בספטמבר 2022 ערך את הופעת הבכורה שלו במועדון, בהפסד 1–2 לאולימפיק מרסיי במסגרת המחזור השביעי בליגה.
ב-9 באוגוסט 2025 חתם בפריז סן ז'רמן תמורת 40 מיליון אירו.
לוקאנקה הוא נקניק מעושן ומתובל העשוי מבשר טחון ונפוץ במדינות הבלקן ומרכז אסיה.
הנקניק עשוי מבשר בקר או עזים טחונים המעורבבים יחד עם שומן, פלפל שחור, כמון ומלח המיובשים למשך כ-40 עד 50 ימים במקום מאוורר היטב.
בזמן תהליך הייבוש, הנקניק נדחס בלחץ וכך הוא מקבל את צורתו השטוחה.
נהוג להגיש את הנקניק כמנה ראשונה כשהוא פרוס דק ונחשב לפופולרי בעיקר באזור קרלובו, פנגיורישטה וסמיאדובו.
הלוקאנקה נחשב למוגן ונרשם כפטנט במשרד הפטנטים של בולגריה, באיחוד האירופי ובבריטניה.
לוקאס אלבס דה אראוז'ו (בפורטוגזית: Lucas Alves de Araujo; נולד ב-22 ביולי 1992 באוזאסקו שבברזיל), הידוע בכינוי לוקאו (בפורטוגזית: Lucão), הוא כדורגלן ברזילאי המשחק בעמדת הבלם בדינמו בוקרשט.
לוקאו שיחק במועדונים אולאריה, איפטינגה, אתלטיקו גויאניינסה, קורינתיאנס ואתלטיקו פרנאאנסה מברזיל, VfR אאלן מגרמניה, ביל-ביין, לה מונט ולוצרן משווייץ, א-טאי מערב הסעודית, לאמיה 1964 מיוון, א-נסר מאיחוד האמירויות הערביות, פורטימוננסה מפורטוגל ודינמו בוקרשט מרומניה.
לוקאס אנחל אסקיבל (בספרדית: Lucas Ángel Esquivel; נולד ב-14 באוקטובר 2001 בסנטה פה שבארגנטינה) הוא כדורגלן ארגנטינאי המשחק בעמדת המגן השמאלי בקבוצת ריבר פלייט מליגת העל הארגנטינאית.
אסקיבל גדל במחלקות הנוער של פוקארה ואוניון סנטה פה.
בשנת 2020 החל לשחק בקבוצה הבוגרת של המועדון, ובסך הכל ערך 49 הופעות ליגה במסגרת ליגת העל הארגנטינאית במדי המועדון, בהן הבקיע שער אחד.
ב-31 במאי 2023 חתם אסקיבל על חוזה לחמש שנים באתלטיקו פרנאאנסה מליגת העל הברזילאית.
לוקאס הומברטו אסאדי רייגדאס (בספרדית: Lucas Humberto Assadi Reygadas; נולד ב-8 בינואר 2004 בפואנטה אלטו שבצ'ילה) הוא כדורגלן צ'יליאני המשחק בעמדת הקשר ההתקפי ובנבחרת צ'ילה.
אסאדי גדל במחלקת הנוער של אוניברסידד דה צ'ילה.
ב 1.1.2022 הוא החל את הקריירה המקצוענית שלו בקבוצה הבוגרת של המועדון במסגרת ליגת העל הצ'יליאנית לאחר שעלה מקבוצת הנוער.
בעונתו הראשונה בבוגרים אסאדי ערך 27 הופעות ליגה, בהן הבקיע שער בודד.
ב-20 בנובמבר 2022 ערך אסאדי את הופעת הבכורה שלו בנבחרת צ'ילה, בתיקו 0-0 נגד נבחרת סלובקיה במשחק ידידות.
לוקא לאוואלי הוא כדורגלן צרפתי המשחק בעמדת השוער בקבוצת דנקרק מליגת המשנה הצרפתית, בהשאלה מפריז סן-ז'רמן.
לאוואלי גדל במחלקות הנוער של דנקרק, ליל ופריז סן-ז'רמן, ושיחק בקבוצות המילואים של ליל ופריז סן-ז'רמן.
ב-19 ביולי 2023 הושאל למשך עונת לדנקרק מליגת המשנה הצרפתית.
לאוואלי נכלל בסגל נבחרת צרפת עד גיל 20 לטורניר גביע העולם עד גיל 20 בשנת 2023, אך לא שיחק בטורניר.
לוקניקו הוא סוג של נקניק יווני עשוי מבשר חזיר או בשר כבש ובדרך כלל בטעם קליפת תפוז, זרעי שומר ועוד עשבים יבשים וזרעים שונים, ולעיתים מעושן על עצים ארומטיים.
לעיתים קרובות מתובל בטעם ירוקות, במיוחד כרישה.
לוקניקו מוגש לעיתים קרובות כמזה, פרוס ומטוגן, לפעמים עם סגאנאקי.
הוא מבושל גם לתוך מגוון רחב של מנות.
השם 'לוקאניקו' נגזר מהלוקאניקה של מטבח רומא העתיקה (ממחוז לוקאניה שבדרום איטליה) והוא נמצא בשימוש ביוון לפחות מאז המאה ה-4.
לוקא הנבו הוא שחיין בלגי, זוכה מדליית ארד באליפות אירופה בבריכת 25 מטר (אוטופן 2023) במשחה ל-400 מטר חופשי.
הנבו נולד וגדל בלייז' שבבלגיה.
באליפות אירופה שנערכה ברומא שבאיטליה באוגוסט סיים במקום 15 במשחה ל-200 מטר חופשי בתוצאה של 1:48.96 דקות.
באליפות העולם שנערכה בפוקואוקה שביפן ביולי סיים במקום 13 במשחה ל-400 מטר חופשי בתוצאה של 3:47.88 דקות, ובמקום 15 במשחה ל-200 מטר חופשי בתוצאה של 1:46.77 דקות.
בנוסף, סיים במקום 20 במשחה שליחים 4x100 מטר מעורב משולב בתוצאה של 3:54.06 דקות.
באליפות אירופה בבריכת 25 מטר שנערכה באוטופן שברומניה בדצמבר זכה במדליית ארד במשחה ל-400 מטר חופשי בשיא בלגיה חדש של 3:37.91 דקות, אחרי דניאל וויפן מאירלנד (3:35.47 דקות) ודאנאס רפשיס מליטא (3:37.80 דקות).
בנוסף, סיים במקום 11 במשחה ל-800 מטר חופשי בתוצאה של 7:40.73 דקות.
באליפות העולם שנערכה בדוחה שבקטר בפברואר סיים במקום חמישי במשחה ל-400 מטר חופשי בשיא בלגיה חדש של 3:44.61 דקות, לאחר שבשלב המוקדמות קבע שיא בלגיה חדש של 3:46.15 דקות.
בנוסף, סיים במקום 11 במשחה ל-200 מטר חופשי בתוצאה של 1:46.75 דקות, ובמקום 19 במשחה ל-800 מטר חופשי בשיא בלגיה חדש של 7:52.10 דקות.
באולימפיאדת פריז שנערכה ביולי-אוגוסט סיים במקום 11 במשחה ל-200 מטר חופשי בתוצאה של 1:46.20 דקות, לאחר שבשלב המוקדמות קבע שיא בלגיה חדש של 1:46.04 דקות.
בנוסף, סיים במקום 12 במשחה ל-400 מטר חופשי בתוצאה של 3:46.76 דקות, ובמקום 19 במשחה ל-800 מטר חופשי בשיא בלגיה חדש של 7:51.51 דקות.
לוקאס אייחאדו קינטנה (בספרדית: Lucas Ahijado Quintana; נולד ב-30 בינואר 1995) הוא כדורגלן ספרדי המשחק בעמדת המגן הימני בריאל אוביידו.
אייחאדו החל לשחק כדורגל במחלקת הנוער של ריאל אוביידו.
הוא ערך את הופעת הבכורה שלו בקבוצת המילואים ב-13 באפריל 2014 במסגרת ליגה הספרדית השלישית.
הוא עזר לקבוצת המילואים לעלות לליגה השלישית בעונת 2017/2018, וביוני 2019 קודם באופן קבוע לקבוצה הראשונה.
ב-17 במאי 2021 כבש את שערו הראשון, בניצחון 1–0 על מאלגה.
ב-13 באפריל 2023 האריך את חוזהו עד 2025. ב-10 ביולי 2025, לאחר שסייע לקבוצתו להעפיל ללה ליגה, האריך את חוזהו בשנה נוספת.
לוקא מישאל הוא כדורגלן צרפתי המשחק בעמדת קשר הכנף בקבוצת מונקו מליגת העל הצרפתית.
מישאל גדל במחלקות הנוער של US איברי, פריז, US טורסי ומונקו.
מישאל נכלל בסגל נבחרת צרפת עד גיל 20 לטורניר גביע העולם עד גיל 20 בשנת 2025, וערך שבע הופעות בטורניר, בהן הבקיע חמישה שערים, וסיים כמלך השערים של הטורניר יחד עם שלושה שחקנים נוספים.
הוא זכה גם בתואר ה-Bronze Boot של הטורניר.
לוק קרייג היה עורך דין ופוליטיקאי אמריקאי מקרוליינה הצפונית, איש המפלגה הדמוקרטית, שכיהן כחבר בית הנבחרים של קרוליינה הצפונית בשנים 1899–1901, וכמושל קרוליינה הצפונית ה-53 בשנים 1913–1917.
לוק קרייג נולד ליד וינדזור שבמחוז ברטי שבקרוליינה הצפונית, כבנם של הכומר הבפטיסטי והחוואי אנדרו מרדוק קרייג ושל רעייתו השנייה קלריסה רבקה גיליאם.
הוא נקרא על שמו של הפילוסוף האנגלי ג'ון לוק.
אבותיו ממשפחת אביו היגרו מסקוטלנד לפני מלחמת העצמאות של ארצות הברית.
עד 1870 עזבו אחיו למחצה, ויליאם קרייג, קלנזמן קרייג ואנדרו קרייג הבן, את הבית, והוא ואחיו הצעיר ברקסטון קרייג יצאו ללימודים.
לוק קרייג למד באקדמיה הצבאית הורנר , שנוהלה על ידי קצין צבא הקונפדרציה לשעבר ג'יימס הורנר.
לאחר מות אביו ב-1874, מכרה אימו את החווה המשפחתית ועברה עם בנה בן ה-15 לצ'אפל היל.
ב-1880 סיים קרייג את לימודיו באוניברסיטת קרוליינה הצפונית בצ'אפל היל.
במשך שנה הוא לימד באוניברסיטה כימיה, ולאחר מכן למד משפטים.
לאחר שהתקבל ללשכת עורכי הדין של קרוליינה הצפונית, התיישב קרייג באשוויל שבאזור ההררי המערבי של המדינה, שם הוא שימש כפרקליט מחוז באנקומב וכפרקליט העיר.
בשנות ה-90 היה קרייג לפעיל במפלגה הדמוקרטית המקומית, ובבחירות לנשיאות של 1892 ובאלו של 1896 הוא היה חבר בחבר האלקטורים, והצביע בעד מועמד המפלגה לנשיאות, ויליאם ג'נינגס ברייאן.
אל אף קומתו הנמוכה, הוא קנה לעצמו שם של נואם בולט, ואת הכינוי "הענק הקטן מהמערב" כמחווה למועמד לשעבר לנשיאות של הדמוקרטים סטיבן דאגלס.
באותה תקופה התקיימה בקרוליינה הצפונית מפלגה פוליטית נוספת שהייתה למעשה מיזוג של המפלגה הפופוליסטית והמפלגה הרפובליקנית.
ב-1899 נבחר קרייג לבית הנבחרים של קרוליינה הצפונית, וכיהן בו עד 1901. בעת שכיהן בבית הנבחרים, הוא פעל בשיתוף פעולה עם אייקוק על קבלת התיקון לחוקת קרוליינה הצפונית שהגביל למעשה את זכות ההצבעה של השחורים.
אייקוק נבחר כמושל ב-1900. קרייג התמודד ב-1903 על מועמדות המפלגה למושב בסנאט של ארצות הברית, וב-1908 פרש מהמרוץ בבחירות המקדימות של המפלגה לתפקיד המושל שלושה ימים לפני סגירת הרשימות לוועידת המפלגה, שבה התקיימה בסופו של דבר ההתמודדות בין אשלי הורן לבין ויליאם וולטון קיצ'ין, שנבחר בסופו של דבר.
ב-1912 עלה בידי קרייג לזכות במועמדות המפלגה הדמוקרטית לתפקיד מושל קרוליינה הצפונית.
בבחירות הכלליות, שבהן התמודדו שלושה מועמדים, הוא ניצח, ובאותה שנה נפטר אייקוק בעת שניהל מסע בחירות לסנאט.
במהלך תקופת כהונתו כמושל המשיך קרייג ברפורמות החינוכיות של אייקוק, ניהל רפורמות בתחומים נוספים, והקים את נציבות הכבישים הראשונה של המדינה.
תושבי המדינה זעמו על כריתת יערות המדינה על ידי חברות לכריתת עצים, וקרייג השביע את רצונם כאשר בית המחוקקים הקים ב-1915 את הפארק המדינתי מאונט מיצ'ל , הראשון במדינה.
הוא גם היה חבר בוועדת הפארקים של הרי האפלצ'ים, שהקימה את היער הלאומי פסגה .
קרייג גם פעל בנחישות כאשר ב-1916 הוצפה המדינה עקב שיטפונות.
הוא יישם הבטחת בחירות להוריד את מחירי ההובלה לרמה של שאר מדינות הדרום, ורתם את כוח החשמל באמצעות בניית סכרים על הנהרות ידקין , קטאובה , פרנץ' ברוד וקייפ פיר , לטובת המרצת פיתוח כלכלת המדינה.
הוא גם פיקח על עבודות ציבוריות נוספות במערב המדינה.
קרייג גם עודד חתימת חוזים פרטיים להעסקת אסירים בסלילת כבישים ומסילות ברזל, ובכך עשה שימוש בדוגמה של השלמת סלילת מסילת הברזל המערבית של המדינה ב-1880.
לאחר תום כהונתו כמושל, פרש קרייג מהחיים הפוליטיים, וחידש את עיסוקו בעריכת דין.
ב-1892 נשא קרייג לאישה את אנני בורגין , ולשניים נולדו ארבעה בנים.
שניים מתוכם סיימו הכשרה באקדמיה הימית של ארצות הברית, ואחד מהם היה לעורך דין וחבר בבית הנבחרים של קרוליינה הצפונית.
קרייג בנה בית חדש באשוויל על גדת נהר סוואנונה , אך ב-1917 לקה במחלה קשה וסבל מנכות במשך שבע שנות חייו האחרונות.
לוק קרייג נפטר באשוויל ב-9 ביוני 1924. הוא נטמן בבית הקברות ריברסייד שבעיר, שם נטמנה רעייתו 30 שנה לאחר מכן.
ב-1944 הוצב באולם הסנאט של קרוליינה הצפונית דיוקן של קרייג פרי מכחולו של הצייר מאשוויל קתברט לי.
הר קרייג , הפסגה השנייה בגובהה ביער הלאומי פסגה, נקרא על שמו ב-1947. ב-1949 הוצבה ליד ביתו באשוויל נקודת ציון היסטורית.
נקודת ציון היסטורית נוספת הוצבה ליד בית ילדותו במחוז ברטי.
לוקאס קונרד אלמנדורף היה פוליטיקאי אמריקאי, אשר כיהן כחבר בית הנבחרים של ארצות הברית מטעם מדינת ניו יורק.
אלמנדורף נולד ב-1758 בקינגסטון שבפרובינציית ניו יורק, והיה בנם של ג'ונתן אלמנדורף (1723–1798) ומגדלנה (סמדס) אלמנדורף (1728 – לפני 1765).
משפחתו הייתה בין הראשונות שהגיעו לווילטווייק, היא קינגסטון של ימינו, וסייעה ביישוב אזורים רבים במחוז אולסטר, ניו יורק.
מצד אמו היה צאצא של לואי דו בואה.
בשנת 1782 השלים את לימודיו במכללת פרינסטון, למד משפטים, הוסמך לעריכת דין בשנת 1785 ועסק במקצוע.
הוא נבחר מטעם המפלגה הדמוקרטית-רפובליקנית לקונגרסים החמישי, השישי והשביעי, וכיהן מ-4 במרץ 1797 ועד 3 במרץ 1803. בשנת 1802 בחר שלא להתמודד על מינוי מחדש.
אלמנדורף נפטר בקינגסטון שבניו יורק ב-17 באוגוסט 1843 ונקבר בקריפטה של הכנסייה ההולנדית הראשונה.
משחקי לוקאס פילם היא חברת בת של לוקאס פילם שמתמחה בהפצה של משחקים למחשב ולקונסולות המשחק השונות.
החברה נוסדה במאי 1982 על ידי מפיק הסרטים ג'ורג' לוקאס ונקראה "לוקאס פילם".
בשנת 1990 לאחר ארגון מחדש ואיגוד של החברות בבעלות ג'ורג' לוקאס הוחלט להקים חברה אחת תחת השם "לוקאס ארטס" אשר התמתחה בפיתוח משחקי וידאו והפצתן למחשב ולקונסולות, החברה התפרסמה בזכות משחקי הרפתקה אותם פיתחה בשנות ה-80 וה-90, ביניהם משחקים רבים שהתבססו על סדרת סרטי "מלחמת הכוכבים".
בתחילת חודש אפריל 2013 הודיע תאגיד דיסני, שרכש את כלל נכסי לוקאס פילם ולוקאס ארטס, על סגירת חברת "לוקאס ארטס".
בינואר 2021, קמה החברה מחדש על ידי תאגיד דיסני תחת השם "משחקי לוקאס פילם" (Lucasfilm Games), החברה תשמש ארגון גג שיעבוד מול שלל אולפני פיתוח משחקים.
ג'ורג' לוקאס רצה שהחברה תתעסק במגוון תחומים בתחום הבידור, ולכן שיתף פעולה עם חברת אטארי בפיתוח משחקי מחשב בפרט וקונסולת משחקים בכלל.
שיתוף פעולה זה הניב תוצאות, כבר בשנת 1984 שוחררו שני המשחקים Ballblazer ו-Rescue on Fractalus לקונסולת המשחק אטארי 5200 תחת השם "לוקאס פילם".
בשנת 1985, הופצו שני משחקים אלו למחשב.
כשבוע לפני הפצתם למחשב הודלפו גרסאות בטא של שני המשחקים.
שני משחקים נוספים שהופצו על ידי החברה מעט אחרי הפצת שני המשחקים הנ"ל הם: Koronis Rift ו-The Eidolon.
ב-1990 לאחר ארגון מחדש ואיגוד של החברות בבעלות ג'ורג' לוקאס הוחלט להקים חברה אחת תחת השם "לוקאס ארטס" (LucasArts Entertainment Company).
ב-3 באפריל 2013 הודיע באופן רשמי תאגיד דיסני על סגירתה של לוקאס ארטס ומעבר לפיתוח משחקים תחת זיכיונות שיוצעו לחברות חיצוניות.
ב-13 בינואר 2021, נודע כי תאגיד דיסני הקים לתחייה את החברה מחדש תחת השם "משחקי לוקאס פילם" (Lucasfilm Games), החברה תשמש ארגון גג שיעבוד מול שלל אולפני פיתוח משחקים.
"מבוך" (1986) - משחק ההרפתקאה הראשון מבית לוקאס פילם.
מבוסס על סרט שנקרא כך.
"אחוזת המטורפים" (1987) - רון גילברט, יוצר המשחק, כתב במיוחד עבורו שפה סקריפטית חדשה שנקראת SCUMM, אחר כך שימשה השפה בסיס לכל משחקי ההרפתקאה של החברה עד שנת 1998.
"יומו של הטנטקל" (1993) - משחק המשך ל"אחוזת המטורפים".
"סם ומקס מתגלגלים בדרכים" (1993)
"גרים פנדנגו" (1998) - המשחק הראשון שהשתמש במנוע ה-GrimE
"אי הקופים 4: הבריחה מאי הקופים" (2000) - המשחק השני והאחרון שהשתמש במנוע ה-GrimE
"לגו אינדיאנה ג'ונס: משחק הווידאו" (2008)
"מלחמת הכוכבים: באטלפרונט" Star Wars: Battlefront
לוקאס רודריגו ביגליה (בספרדית: Lucas Rodrigo Biglia; נולד ב־30 בינואר 1986 בעיר מרסדס, ארגנטינה) הוא כדורגלן עבר ארגנטינאי ששיחק בעמדת הקשר.
ביגליה החל את הקריירה בארחנטינוס ג'וניורס, מועדון אשר הצמיח רבים משחקניה המוכשרים של ארגנטינה.
הוא שיחק בשורותיה 15 משחקים בטרם נרכש על ידי אינדפנדיינטה שהתמודדה על האליפות באותה שנה.
ביגליה, קשר אחורי בתפקידו, נחשב לאחד השחקנים הטובים בליגה הארגנטינאית.
החלטתו לבחור באנדרלכט התקבלה בתמיהה שכן קבוצות מליגות בכירות יותר התעניינו בשחקן אך ביגליה נימק את החלטתו בכך שהוא "רוצה להתקדם לאט באירופה" ומעדיף לשחק ולצבור בניסיון בזירה האירופאית במקום לשבת על ספסלה של אחת הקבוצות הגדולות.
ביגליה השתלב מהר בקבוצה וזכה באליפות ובתואר השחקן הצעיר הטוב ביותר בבלגיה בעונתו הראשונה.
ביגליה הצטיין גם בשורות הנבחרות הצעירות של ארגנטינה ושימש כקפטן הנבחרת עד גיל 17. הוא זכה עם הנבחרת עד גיל 20 במונדיאל הנוער בשנת 2005. ביגליה נכלל בין ארבעת שחקני הגיבוי לסגל הנבחרת האולימפית של ארגנטינה לקראת המשחקים בקיץ 2008. יחד איתו מופיע ברשימה גם חברו לקבוצה ניקולס פארחה.
ב-23 ביולי 2013 חתם ל-5 שנים בקבוצה האיטלקית לאציו.
ב-16 ביולי 2017 חתם לשלוש שנים במילאן.
ב-14 בספטמבר 2020 חתם לשנתיים בפתיח קארגומרוק הטורקית.
ב-10 ביוני 2022 חתם באיסטנבול בשאקשהיר.
בפברואר 2024 הודיע על פרישה ממשחק.
השחקן הצעיר הטוב בליגה - 2007
לוקאס ואן ליידן (בהולנדית: Lucas van Leyden; סוף מאי-תחילת יוני 1494 – 8 באוגוסט 1533), שהיה קרוי גם לוקאס הוגנס או לוקאס יאקובס היה צייר וחרט הולנדי.
ואן ליידן נולד בליידן (פירוש שמו: לוקאס מליידן) והוא היה פעיל בעיקר בעיר זו.
ואן ליידן נחשב לאחד ממבטאי סגנון הציור ההולנדי בתקופתו וכאחד החרטים המוצלחים בתולדות האמנות.
ואן-ליידן למד את המלאכה מאביו (אך לא קיימות עבודות ידועות של האב) ומקורנליוס אנגלברכטס, אך בעוד ששני אלה התמקדו בציור, הצטיין ואן-ליידן בחריטה.
לא ידוע היכן למד חריטה, אך ככל הנראה למד בגיל מוקדם למדי, שכן התחריט המוקדם ביותר הידוע כשלו ("מחמד והנזיר השחוט") הוא מ-1508, כשהוא היה בן 14 בלבד.
ב-1514 התקבל ואן ליידן לגילדת הציירים בליידן.
קיימות עדויות כי לאחר מכן נדד וביקר בין היתר באנטוורפן (1521), שם עבד בסדנה של אלברכט דירר ולמידלברך (1527), בה פגש את יאן מבוסה.
חלק ניכר מתחריטיו אינם מתוארכים, דבר המקשה על ההיסטוריונים לעקוב בצורה ודאית אחר תהליך יצירתם.
הציור שנחשב ליצירת המופת שלו הוא "הר האבירים" (1517), עם יותר מ-80 דמויות.
אחת ההשפעות הגדולות עליו היה דירר.
קארל ואן מאנדר מתאר אותו כאדם שעבד לעיתים מן המיטה, אך בשל כמויות התחריטים שהשאיר בפרק חייו הקצר, נראה כי היה מוכשר למדי.
לוקאס אסקייל ויאטרי (Lucas Ezequiel Viatri; נולד ב-29 במרץ 1987 בבואנוס איירס) הוא כדורגלן עבר ארגנטינאי ששיחק כחלוץ.
ויאטרי החל לשחק בקבוצת הנוער של בוקה ג'וניורס.
ב-2007 הוא הושאל לקבוצת אמלק מאקוודור ולקבוצת מרקאיבו מוונצואלה.
ב-2008 חזר לבוקה ג'וניורס וערך את הופעת הבכורה במדי הקבוצה ב-17 במאי 2008 במשחקה כנגד ראסינג קלוב.
במשחקו השני במדי הקבוצה כבש ויאטרי את שער הבכורה שלו.
ויאטרי היה בסגל הקבוצה אשר זכתה בגביע הרקופה סודאמריקנה הדרום אמריקני.
במהלך טורניר האפרטורה לשנת 2008 הפך ויאטרי לשחקן הרכב אחרי פציעתו של מרטין פלרמו.
הוא כבש את שער הניצחון בסופרקלאסיקו נגד ריבר פלייט.
ביולי 2014 חתם בקבוצה שאנגחאי שנחווה מהליגה הסינית.
בשנת 2015 הושאל לקבוצת באנפילד הארגנטינאית.
בשנת 2016 באסטודיאנטס לה פלאטה, לאחר שנה עבר לפניארול האורוגוואית.
ב-2020 חזר לארגנטינה וחתם באתלטיקו קולון.
לוקאס וינטרה הוא כדורגלן עבר יווני-צ'כי המשחק בעמדת הבלם ולזכותו 57 הופעות בנבחרת יוון.
וינטרה נולד בצ'כוסלובקיה לאב צ'כי ולאם יוונית, ובגיל צעיר חזר עם אמו ליוון.
בשנת התחיל את הקריירה שלו כאשר חתם בפנליאקוס מליגת המשנה היוונית.
וינטרה לא השתלב במועדון ובקיץ עבר לואריה ששיחקה אז בליגה השלישית.
בעונה שלאחר מכן חזר לפנליאקוס והפך לשחקן הרכב קבוע הקבוצה, עמה עלה בעונת לליגת העל היוונית.
בינואר עבר וינטרה לפנאתינאיקוס, ובעונתו הראשונה בקבוצה זכה עמה בדאבל.
ב-29 בספטמבר 2004 ערך את הופעת הבכורה שלו במסגרות אירופאיות, בהפסד 0–1 לפ.ס.וו.
ב-16 בפברואר 2005 הבקיע את שער הבכורה שלו במסגרת אירופית, בניצחון 1–0 נגד סביליה בשלב ההצלבה של גביע אופ"א, אך בגומלין ניצחה סביליה 2–0 ועלתה לשמינית הגמר.
בעונת זכה עם הקבוצה בדאבל נוסף.
בינואר הגיע וינטרה לספרד וחתם עד תום העונה בקבוצת לבאנטה מהליגה הבכירה.
בסיום העונה האריך את חוזהו בקבוצה בשנתיים נוספות, וב-19 בינואר 2014 כבש את שער הבכורה שלו במועדון, במשחק מול ברצלונה שהסתיים בתיקו 1–1.
ב-31 ביולי 2015 הגיע וינטרה לישראל, וחתם לשנתיים בקבוצת הפועל תל אביב.
ב-8 באוגוסט 2015 ערך את הופעת הבכורה שלו במועדון, כשפתח בהרכב הקבוצה במשחק מול בני יהודה במסגרת גביע הטוטו.
את הופעת הבכורה שלו בליגת העל ערך ב-24 באוגוסט 2015, במשחק מול בית"ר ירושלים באצטדיון טדי, במחזור הראשון של עונת 2015/2016. וינטרה שיחק עונה אחת בהפועל תל אביב, וערך במדיה 29 הופעות בכל המסגרות.
ב-29 באוגוסט 2016 חתם וינטרה באומוניה ניקוסיה מליגת העל הקפריסאית, ובמדיה שיחק שלוש שנים.
ב-17 ביולי 2019 חזר לליגה היוונית וחתם בקבוצת לאמיה 1964, במדיה שיחק שלוש שנים עד גיל 41.
וינטרה החל את הקריירה הבינלאומית שלו כאשר ייצג את יוון באולימפיאדת אתונה.
ב-8 ביוני 2005 ערך את הופעת הבכורה שלו בנבחרת יוון, בהפסד 0–1 ל במסגרת מוקדמות מונדיאל 2006. וינטרה היה חלק מסגל הנבחרת במשחקי גביע הקונפדרציות 2005, יורו 2008, מונדיאל 2010 ומונדיאל 2014.
לוקאס רמון באריוס קאסרס (בספרדית: Lucas Ramón Barrios Cáceres; נולד ב-13 בנובמבר 1984) הוא כדורגלן עבר פרגוואי ממוצא ארגנטינאי ששיחק בספורטיבו טרינידנסה.
באריוס התחיל את הקריירה שלו במחלקת הנוער של ארחנטינוס ג'וניורס.
לאחר שעבר בטמוקו ובטירו פדראל, עבר בשנת לקוברלואה הצ'יליאנית בה הבקיע 26 שערים ב-39 משחקים.
בשנת חתם באטלס תמורת 2.5 מיליון דולר.
במאי חזר לצ'ילה כאשר הצטרף לקולו-קולו תמורת 2 מיליון דולר.
באריוס הוביל את טבלת כובשי הליגה הקלאסורה כאשר כבש 18 שערים ב-16 משחקים, וסיים את העונה עם 37 שערים ב-38 משחקים.
יכולתו הטובה של באריוס משכה עיניהן של מועדונים רבים והוא היה קרוב לחתימה בנאנסי הצרפתית אך העסקה לא יצאה לפועל.
ביולי , באריוס חתם בבורוסיה דורטמונד תמורת 4.2 מיליון אירו.
בעונתו הראשונה במועדון הוא סיים במקום השלישי בטבלת מלך השערים של הבונדסליגה עם 19 שערים.
בעונה השנייה שלו, באריוס המשיך את היכולת הטובה שלו.
ב-19 באוגוסט 2010 הוא הבקיע צמד בניצחון 0–4 נגד קרבאך במסגרת שלב הפלייאוף במוקדמות הליגה האירופית.
ב-29 באוגוסט 2010 באריוס הבקיע את שער הבכורה שלו בליגה בניצחון נגד שטוטגרט.
באריוס זכה עם המועדון ב-2 אליפויות ובגביע בעונת .
ב-2 במאי 2012, חתם בגואנגג'ואו אוורגראנד ל-4 שנים תמורת 8.5 מיליון אירו.
ב-15 ביולי 2012, הוא ערך את הופעת הבכורה שלו בהפסד 0–1 בבית נגד גואנגזו R & F.
ב-18 ביולי, באריוס הבקיע את שער הבכורה שלו בקבוצה במסגרת הגביע הסיני.
כבר בעונתו הראשונה זכה באריוס עם המועדון בליגת האלופות האסיאתית ובגביע הסיני.
ב-10 באוגוסט 2013, באריוס הצטרף לספרטק מוסקבה תמורת 7 מיליון אירו.
ב-1 בדצמבר 2013 הוא הבקיע את שער הבכורה שלו בספרטק בניצחון 1–6 נגד וולגה ניז'ני נובגורוד.
ב-12 באוגוסט 2014 הושאל למונפלייה עד לסיום העונה עם אופציה לרכישת כרטיס השחקן שלו בתום תקופת ההשאלה.
ב-17 בינואר 2020, באריוס חתם בחימנסיה לה פלאטה.
ב-8 באפריל 2010 באריוס קיבל אזרחות פרגוואית שאפשרה לו לשחק בנבחרת פרגוואי.
במאי 2010, זומן לסגל הנבחרת לקראת מונדיאל 2010. ב-25 במאי 2010 הבקיע את שער הבכורה שלו בנבחרת בהפסד 1–2 נגד .
במהלך גמר קופה אמריקה 2011 קרע את השריר ונעדר כחודשיים מהמגרשים.
מלך השערים בליגת העל הצ'יליאנית: אפרטורה , קלאסורה
לוקאס ואסקס איגלסיאס (בספרדית: Lucas Vázquez Iglesias; נולד ב-1 ביולי 1991) הוא כדורגלן ספרדי המשחק בעמדות הקיצוני והמגן בבאייר לברקוזן מהבונדסליגה.
ואסקס נולד בלה קורוניה שבמחוז גליסיה, ספרד.
שיחק במספר מועדונים קטנים לפני שהצטרף למערכת הנוער של ריאל מדריד ב-2007 בגיל 16. הוא ערך את הופעותיו המקצועיות הראשונה בעונת 2010–2011 בריאל מדריד C.
בעונה שלאחר מכן כבש ארבעה שערים ב-23 משחקים על מנת לעזור לריאל מדריד קסטיליה לחזור לסגונדה דיוויזיון לאחר היעדרות של חמש שנים.
את הופעתו הראשונה ערך ב-28 בפברואר 2012 מול לה רודה, שהסתיים בתיקו 2-2.
ואסקס ערך את הופעתו הראשונה בסגונדה דיוויזיון עם ריאל מדריד קסטיליה ב-17 באוגוסט 2012 בהפסד חוץ 1–2 לוויאריאל.
ב-19 באוגוסט 2014 הושאל לאספניול מליגת העל הספרדית למשך עונה עם אפשרות לקנייה, וערך את הופעתו הראשונה בליגה ב-30 באוגוסט כאשר החליף את סלבה סביליה במחצית השנייה, המשחק הסתיים בהפסד 1–2 לסביליה.
את שערו הראשון בליגה כבש ב-5 באוקטובר 2014, בניצחון 0–2 על ריאל סוסיאדד.
ב-3 ביוני 2015 החליטה אספניול לממש את סעיף הרכישה בחוזה ההשאלה והוא חתם בקבוצה לארבע שנים, כשסכום העברתו מריאל מדריד היה 500 אלף יורו.
ב-30 ביוני 2015 השתמשה ריאל מדריד בסעיף בחוזהו של ואסקס המאפשר רכישה חוזרת בסך מיליון יורו.
ואסקס חזר לקבוצה, והיה שותף, בין השאר, לזכייתה של ריאל מדריד שלוש פעמים ברציפות בליגת האלופות, בשנים 2016–2018.
ב-26 באוגוסט 2025 חתם לשנתיים בבאייר לברקוזן מהבונדסליגה, אליה עבר בהעברה חופשית.
ואסקס לא ייצג כלל את נבחרות ספרד הצעירות.
לקראת יורו 2016 זומן לראשונה לסגל נבחרת ספרד על ידי המאמן ויסנטה דל בוסקה, ב-7 ביוני ערך את הופעת הבכורה שלו כשפתח בהרכב בהפסד 0–1 לנבחרת גיאורגיה במשחק הכנה לטורניר.
הופיע בטורניר עצמו פעם אחת בלבד כשנכנס כמחליף בדקה ה-70 בשמינית הגמר בהפסד 0–2 לנבחרת איטליה.
נכלל בסגל הנבחרת לטורניר המונדיאל 2018 ברוסיה, בו שיחק ארבע דקות בלבד בתיקו 3-3 מול נבחרת פורטוגל.
לוקאס הינטרזיר הוא כדורגלן אוסטרי המשחק כחלוץ בWSG טירול.
הינטרזיר הוא נכדו של האלוף האולימפי בסקי אלפיני, ארנסט הינטרזיר.
עונתו הראשונה של הינטרזיר במסגרת קבוצה בכירה, 2009-2010, הייתה מוצלחת ביותר, לאחר שהעפיל יחד עם קבוצתו ואקר אינסברוק מהליגה האוסטרית הראשונה אל הבונדסליגה האוסטרית.
בשנת 2012 הושאל לוקאס פעמיים לתקופות קצרות, לקבוצות לוסטנאו 07 ופירסט וינה.
ב-6 במאי 2014 חתם על חוזה תלת-שנתי במועדון הגרמני אינגולשטאדט 04. בעונת הבכורה שלו בקבוצה, 2014/15, העפיל הינטרזיר עם אינגולשטאדט אל הבונדסליגה מהמקום הראשון, כאשר הוא מבקיע תשעה שערי ליגה.
בעונת 2015/16 הינטרזיר הציג יכולת טובה והיה חלק מעונה מפתיעה של אינגולשטאדט, שסיימה במקום ה-11, במרחק גדול ממאבקי התחתית שחזו עבורה בתחילת העונה.
בעונת 2016/17 נשרו אינגולשטאט והינטרזיר לליגת הבונדסליגה השנייה.
בקיץ 2017 חתם הינטרזיר בבוכום מהבונדסליגה השנייה.
הינטרזיר רשם שתי עונות מוצלחות בבוכום, בהן הבקיע 14 ו-18 שערים, אך לא הצליח להעפיל עם הקבוצה לבונדסליגה.
בקיץ 2019 עזב הינטרזיר את בוכום וחתם בהמבורג מהבונדסליגה השנייה.